אודי בן סעדיה

אודי בן סעדיה (נולד ב-2 בינואר 1955) הוא במאי תיאטרון ומחזאי ישראלי.

ביוגרפיה
בן סעדיה נולד בקיבוץ אשדות יעקב. למד בימוי באוניברסיטת תל אביב. מחזות פרי עטו הוצגו בפסטיבל עכו לתיאטרון אחר, ב"תיאטרון צוותא" ו"תיאטרון הסימטה" בתל אביב. 

במקביל עסק בכתיבה, וכתב בטור הסאטירי "בוקר טוב מעריב" בעיתון "מעריב"; וב"דעות חדשות", עמוד הפובליציסטיקה של העיתון "חדשות". פרסם סיפורים קצרים במוספים הספרותיים של העיתונים "ידיעות אחרונות" "דבר" "על המשמר" ו"מעריב". ספר הסיפורים שלו "חג שמח אדון נחמיאס", יצא בהוצאת הקיבוץ המאוחד. 

בן סעדיה שימש כשליח הסוכנות היהודית לניו ג'רזי, שם היה אחראי בין השאר על חשיפת הקהל המקומי לתרבות הישראלית. בהמשך ניהל את המחלקה החינוכית ברשת ספריות הסרטים והמוזיקה "האוזן השלישית", ופרסם מאמרים על סרטים באתר הרשת.

עובד כיום כמרצה לקולנוע ישראלי בארץ ובעולם, וכעורך עצמאי של ביוגרפיות וסיפורי חיים לגופים ממוסדים ולאנשים פרטיים.

מינואר 2021 משמש כמבקר הספרות של אתר וואלה!.

מחזותיו
"פוקס" – כתיבה ובימוי. ציון לשבח בפסטיבל עכו. 
"בתחילת קיץ 1970" – עיבוד ובימוי לנובלה של א.ב יהושע. עם שמעון פינקל בתפקיד הראשי. 
"מלך הכפר" – כתיבה ובימוי. 
"אשרי" כתיבה ובימוי - תיאטרונטו 2008. 
"איש הפלדה משכונת כצנלסון" - הצגת יחיד בתיאטרונטו 2007, עיבוד לרומן "השואה שלנו", זכה בפרס על העיבוד יחד עם השחקן משה פרסטר.
"כלב חוצות" - עיבוד לרומן "תמול שלשום" של ש"י עגנון בתיאטרון תמונע
"המלבוש" עיבוד ל-3 סיפורים של עגנון בתיאטרון תאיר
"מזל דגים" - תיאטרון הסמטה
"דמיון מודרך" - כתיבה ובימוי. תיאטרון צוותא
"שמע" - מחזה ובימוי על פי סיפור קצר מאת יהושע קנז. תיאטרון צוותא
"סדום" - מחזה ובימוי. על זוג רוצחים שכירים בסדנת העצמה אישית. תיאטרון תמונע.
"שייקספיר בחווה הסינית" - מחזה ובימוי.  תמונע.
ג'רוזלם - מחזה ובימוי. הסמטה.

קישורים חיצוניים 
 אודי בן סעדיה, באתר קו לחינוך

הערות שוליים

במאי תיאטרון ישראלים
מחזאים ישראלים
בוגרי תיכון בית ירח
בוגרי אוניברסיטת תל אביב: החוג לתיאטרון
אשדות יעקב איחוד: אישים
ישראלים שנולדו ב-1955